
На основу чл. 99. и 119. став 1. тачка 1) Закона о основама система образовања и васпитања („Службени гласник РС“, број 88/17), Школски одбор Основне школе „Петефи Шандор“ у Дорослову (у даљем тексту: Школа), на седници одржаној ____________ 20__. године једногласноје донео 

П Р А В И Л Н И К
О  УНУТРАШЊОЈ  ОРГАНИЗАЦИЈИ РАДА
 ОШ“ПЕТЕФИ ШАНДОР“ 


I. ОСНОВНЕ ОДРЕДБЕ
Члан 1.
Правилником о унутрашњој организацији рада Школе (у даљем тексту: Правилник) уређује се унутрашња организација рада матичне школе и издвојених одељења Школе.


II. ОРГАНИЗАЦИЈА РАДА ШКОЛЕ

Члан 2.
Школа обавља делатност основног образовања и васпитања у седишту у Дорослову, Улица Херцег Јаноша  број 52 (у даљем тексту: матична школа) и нема издвојена одељења. 
У згради матичне школе налазе се канцеларије директора, секретара, административног радника, педагога  Школе.
У згради матичне школе налазе се и школска библиотека и архива Школе.
Члан 3.
Радом Школе руководи директор Школе (у даљем тексту: директор).
Члан 4.
Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским календаром и плановима и програмима Школе.
Пратећи послови (административно-финансијски и помоћно-технички послови) обављају се у оквиру петодневне радне недеље.
Од правила из става 2. овог члана одступа се ако то захтевају потребе рада Школе, а нарочито потребе образовно-васпитне делатности.
Члан 5.
Образовно-васпитна делатност у матичној  школи обавља се у две смене.
Прва смена почиње рад у 7:00 часова, а друга смена у 14:00 часова за нижа одељења а 13:15 часова за виша одељења.
Дежурни наставник у Школу долази 30 минута пре почетка наставе у смени.
Пре почетка прве и друге смене могу се заказивати предчаси, у складу са распоредом часова.


Члан 6.
Ученици имају велики одмор и мале одморе.
Велики одмор траје 25 минута и ученици га користе после другог часа.
Мали одмори трају по пет минута и ученици их користе између часова.
Члан 7.
Запослени у Школи имају право на одмор у току дневног рада у складу са Законом о раду и општим актом, а користе га по распореду који утврди директор.
Члан 8.
Директор  у оквиру осмочасовног радног времена, ради у првој или другој смени, или комбиновано, у зависности од потреба процеса рада Школе.
Члан 9.
Педагог  Школе ради сваког другог дана у првој смени од 8:30 часова до 14:30 часова 
Педагог Школе по потреби мења смену и дан рада.
Члан 10.
Библиотекар Школе ради сваког другог дана ,  од 8:00 до 14:00 часова.
Члан 11.
Административно-финансијско особље Школе ради само у првој смени, од 8:00 до 14:00 часова.
Члан 13.
Помоћно-техничко особље у матичној школи ради у две смене.
Прва смена почиње у 6:00 часова, а завршава се у 14:00 часова.
Друга смена почиње у 13:00 часова, а завршава се у 21:00 часова.


III. ЗАВРШНЕ ОДРЕДБЕ

Члан 14.
Правилник ступа на снагу осмог дана од дана објављивања на огласној табли Школе.

Председник Школског одбора
__________________________

Правилник је заведен под деловодним бројем _______, од _____ 20__. године, објављен је на огласној табли Школе дана ___________ 20__. године, а ступио је на снагу дана ___________, 20_. године.


Секретар Школе
_____________________

